Valentine Nekesa
Valentine Nekesa, bụ onye ọchụnta ego Kenya, onye na-emepụta ihe na onye na-ekwu okwu nkuzi na mkpali, onye bụ Onye guzobere Nekesa Queens Limited, ụlọ ọrụ ọ guzobere na 2014, mgbe ọ dị afọ iri na asaa.

Ndabere na agụmakwụkwọ 
A mụrụ ya ma zụlitekwa ya na Webuye, na Bungoma County, na ọdịda anyanwụ Kenya. Nne ya zụlitere Nekesa. N'afọ 2009, nne Valentine nwụrụ mgbe Valentine dị naanị afọ iri na abụọ.

Ọrụ 
N'afọ 2008, mgbe ọ dị afọ iri na otu mgbe ọ bụ nwa akwụkwọ na Senior One, otu enyi ya gwara ya ka o meere ya uwe ka o wee nwee ike isonye na asọmpi ụlọ akwụkwọ ahụ. Enyi ahụ nwere afọ ojuju ma nke ahụ gbara onye na-emepụta ihe na-eto eto ume imepụta uwe ndị ọzọ. Mgbe ọ nọ n'ụlọ akwụkwọ sekọndrị, ọ gara n'ihu na-emepụtara uwe nye ndị dị iche iche.

N'afọ 2014, mgbe ọ gụsịrị akwụkwọ sekọndrị. mgbe ọ na-eche ịbanye mahadum, otu enyi ya gwara ya ka o meere ya uwe maka ihe mmemme. Valentine tinyere Sh1,000 (ihe dị ka. US $ 10) ma nweta Sh1,500 (ihe dị ka. US$15). N'ụzọ dị otú a,  kepụtara ụlọ ọrụ ya VN Designs. Otu nwa nwanne nna ya, nyere ya igwe akwa ka Valentine wee nwee ike ịme uwe ya n'ime ụlọ.

N'ọnwa Febụwarị Afọ 2017, mgbe ọ dị afọ iri na itoolu, ọ banyere ihe ngosi telivishọn, nke Safaricom kwadoro. Ihe ngosi izu asatọ ahụ dọtara ndị asọmpi iri na abụọ ma n'ikpeazụ Valentine Nekesa meriri. Ihe nrite ahụ bụ ihe nrite ego nke Sh3 nde (ihe dị ka. US $ 30,000) na Sh2 nde (ihe dị ka 20,000) na ọrụ site na azụmahịa ndị Kenya . Ọ na-ezube iji ego mmeri ya mụbaa azụmahịa ya, nke nwere ndị ọrụ atọ ana akwụ ụgwọ N'ọnwa Ọktọba afọ 2017.

Ihe ndị ọzọ 
N'ọnwa Ọktọba afọ 2017, akpọrọ Valentine Nekesa n'etiti ụmụ nwanyị iri anọ n'agafebeghi afọ iri anọ nke Kenya afọ 2017 bụ "The Top 40 Women Under 40 in Kenya 2017", site na Business Daily Africa, akwụkwọ akụkọ azụmahịa kwa ụbọchị nke asụsụ Bekee nke Nation Media Group bipụtara.

Leekwa 

 Esther Koimett
 Catherine Igathe
 Carole Kariuki

Edensibia

Njikọ mpụga 

 Meet Valentine Nekesa - Onye mmeri nke BLAZE BYOB TV Show 2017
Mmadụ ndi di ndụ